บาทเปิด35.34 บาทต่อดอลล่าร์  อ่อนค่า
บาทเปิดตลาด 35.34 บาทต่อดอลล่าร์  อ่อนค่าตามภูมิภาค คาดระหว่างวันผันผวน เกาะติดผลโหวตเบร็กซิต
24 มิ.ย. 2559

บาทเปิดตลาด 35.34 บาทต่อดอลล่าร์  อ่อนค่าตามภูมิภาค คาดระหว่างวันผันผวน เกาะติดผลโหวตเบร็กซิต
นักบริหารเงิน ธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 35.34 บาท/ดอลลาร์ อ่อนค่าจากช่วงเย็นวานนี้ที่ระดับ 35.17/18 บาท/ดอลลาร์ จากกระแสข่าวสหราชอาณาจักรทำประชามติว่าจะออกจากการเป็นสมาชิกกลุ่มสหภาพยุโรป (อียู) หรือไม่
"เปิดตลาดเช้านี้อ่อนค่าจากเย็นวานมาก หลังนับคะแนนไปได้ 10% เสียงให้ออกจากอียูมีคะแนนนำ 53 ต่อ 47 เป็นข่าวเซอร์ไพร้ซ์ตลาด จากเดิมที่มีเสียงให้อยู่ในอียูยังนำอยู่เล็กน้อย" นักบริหารเงิน กล่าว
นักบริหารเงิน คาดว่า วันนี้ค่าเงินบาทคงผันผวนมากตามข่าวเหมือนค่าเงินในภูมิภาคที่อ่อนค่าราว 2-3% ขณะที่เงินปอนด์อ่อนค่าราว 4% จากวานนี้ที่แข็งค่าราว 1% โดยประเมินกรอบการเคลื่อนไหวเงินบาทไว้ที่ 35.25-35.45 บาท/ดอลลาร์